شەفەق نیوز/ سەدان
لە شۆفێر ترێلەگان، ئمڕوو یەکشەممە، ریەگەی مووسڵ- هەولێر لەلای خاڵ شەهید سەبهان
لە خوەرهەڵات مووسڵ وە ماشینەیلیان بڕین، لە ناڕەزایەتییان لەبان بڕیارەیل حکومەت
خۆجێی لە نەینەوا لە دیاریکردن وەختەیلیگ ئەراک وەناوچگن مووسڵیان لە ساعەت ٨ ئێوارە
تا ساعەت ٦ شەوەکی.
بڕیار حکومەت
خۆجێی لە نەینەوا هیشت هەزاران لە ترێلەگان لەناو مووسڵ پەنگەو بووەن لەوەر هەسی تەنیا
پوڵیگ.
لەلای خوەییش
نەجم جبوری جینشین پارێزگار نەینەوا ئەرا ئاژانس شەفەق نیوز وت: شارەگە ئی ژمارەی
گەورا لە ترێلەگان هەڵنێگرێد و بایەدە لە ساعەتەیل شەو بانە ناو، چوونکە قەڕەباڵغ
گەورایگ لەناو شارەگە دروس کەن بیجگە رووداوە هاتووچوەگان.
جبوری ئاماژە
کرد ک گرفتەگە هالای پوڵەگان، وفرەی ترێلەگان وەرەو پارێزگایلیگ تر چن نەگ مووسڵ وەتەنیا،
و هەرکە بار وەرەو پارێزگایگ یا شاریگ تر دیرێد بایەدە وەڕیبگ تر بچوود تا گرفت پوڵەگان
تەواو بوود
